Nemunėlio Radviliškio tiltas

Nemunėlio Radviliškio tiltas – arkinis tiltas, stovintis Biržų rajono savivaldybėje, Nemunėlio Radviliškio miestelyje, Tilto gatvėje, vedančioje į Parupę, kelyje . Kerta Apaščios upę, 0,4 km į pietus nuo jos santakos su Nemunėliu Latvijos–Lietuvos pasienyje.

Išlikęs autentiškų konstrukcijų kelių tiltas, vienintelis Nemunėlio Radviliškyje.Nemunėlio Radviliškio tiltas žemėlapyje maps.lt Išsiskiria į krantus besiremiančia masyvia gelžbetonine arka, metaliniais kniedytais turėklais. Projekto autoriai, darbų vykdytojai nežinomi.Biržų krašto tiltai. Nemunėlio Radviliškio tiltas per Apaščią paneveziokrastas.pavb.lt Kaip regioninio lygmens inžinerinio paveldo objektas, 1999 m. buvo įrašytas į Kultūros vertybių registrą.

Pagrindiniai vienos angos tilto su keliu, nutiestu arkos viršuje, duomenys: 
 bendras ilgis – 63,18 m 
 atstumas tarp krantinių atramų – 43,7 m
 plotis su šalitilčiais – 9,20 m
 važiuojamosios dalies plotis – 7,0 m 
 aukštis nuo vidutinio vandens lygio – 9,10 m 
Buvęs akmens grindinys padengtas asfaltbetoniu.
miniatiūra|200px|left|Statomo tilto fragmentas

 Istorija 

2021 m. paminėtas Nemunėlio Radviliškio tilto 85 metų jubiliejus nuo jo pastatymo 1936 m. Anksčiau vietiniai žmonės, keliautojai vasaromis naudodavosi laikinu lieptu, netoliese surenčiamu per Apaščią. Per poplūdžius esant poreikiui naudojosi valtimi. Valtininkas plukdydavo iki tol, kol vėl būdavo pastatomas tiltas. Dar buvo brasta prie miestelio evangelikų reformatų bažnyčios. Nepastovumas reikalavo daug sąnaudų, todėl tiltas buvo būtinas.

Amžininkų prisiminimu,Tiltui per Apaščią Nemunėlio Radviliškyje – 85 birzietis.lt 2021-02-05 tiltą statė laisvai samdomi, vietoje apmokyti darbininkai. Prie tilto pastatyta nedidelė pašiūrė, kurioje buvo apsistojęs žydų tautybės statybos vadovas, čia laikęs brėžinius, kitus dokumentus. Darbininkai rankiniu būdu kalė polius atramoms. Poliams ėmė sielius, atplukdytus Nemunėliu. Vienam poliui įmušti reikėjo keturių darbininkų. Jie naudojo medines rankenas, pritvirtintas prie polio, kad būtų patogiau suimti.

Slėnyje per upę išbetonavus arką, jai iš galų buvo supilti žemių pylimai. Dėl išplovimo pavojaus juos tvirtino su akmenimis, kurių dalis išlikusi iki šių dienų. Pylimą ir kelią į Parupę kairiajame Apaščios krante suvežė, išlygino žmonės su arkliniais vežimais.  

Tiltas atlaikė II pasaulinį karą, nors netoliese krito bombos.

 Šaltiniai 


 Nuorodos 

 Lietuva senose fotografijose. Vandens malūnas prie Apaščios upės, Parupės tiltas facebook.com

Kategorija:Nemunėlio Radviliškis
Kategorija:Lietuvos arkiniai tiltai
Kategorija:Biržų rajono tiltai
Kategorija:Biržų rajono paveldas